Raaiselagtige skietvoorval op KZN-plaas ondersoek | Maroela Media
Maj. Thulani Zwane, woordvoerder van die polisie, het gesê dit het omstreeks 07:00 gebeur. "Nadat 'n man die boer geskiet het, het hy homself na bewering doodgeskiet. Die motief vir die voorval is nie bekend nie en word nog ondersoek," het Zwane gesê.
Russel Meiring, woordvoerder van ER24, het gesê paramedici is na die huis ontbied en het 'n man, wat glo ook in sy 70s was, se liggaam op die rusbank in die huis gevind met 'n skietwond in sy bors. Die boer was ook op die toneel en het verskeie skietwonde in sy bolyf opgedoen. Hy was in 'n kritieke toestand, het hy gesê.
"Die man is op die toneel gestabiliseer voordat hy na die Mediclinic Pietermaritzburg gehaas is," het Meiring gesê.
Volgens Zwane is niks tydens die voorval gesteel nie. 'n Saak van poging tot moord en 'n geregtelike doodsondersoek is geopen. Zwane wou nie die boer of die oorledene se naam bekendmaak nie.
..Weereens nog n boer wat geskiet is…. hierdie was wraak, die oorledene het seker gedink hy het die boer dood geskiet…daarom homself ook geskiet. volgens berig n man ook in sy 70" ? hierdie klink soos kwaad vir kwaad vergeld… niks is gesteel, en die oorlede man was in die sitkamer gevind? hier was n gestry en baklei… sterkte Oom hoop jy herstel vinnig..sal ook nie weet wie het eerste geskiet ? na bewering is nie beslis?… Raaisel…
KarooKlong, ek dink Gesiggie moes 'n speurder geword het! (^_-)
johann cb…. ja maybe moes ek, want die polisie raai te veel… en vat te lank….nou maak ons maar partykeer ons eie afleidings… (^ _- ) ha ha…
Dankie die Boer lewe nog en hopenlik sal ons nie te lank hoef te raai nie
Hel man Maroela, wat gaan vandag met julle aan. Ek kom soek vandag so bietjie vermaak waarmee ek kan doen en daar is niks vandag oor die Zuma hanswors nie……nee man!